வீட்டுக்கு வந்ததும் தான் எடுத்த புகைப்படத்தை தனது பேஸ்புக்கில் பதிவிட்டார். அவ்வளவுதான் தாமதம் புகைப்படம் வைரலானது. பலரும் பகிர ஆரம்பித்தனர். நிறைய நேர்மறையான கருத்துகள் புகைப்படம் குறித்து தெரிவிக்கப்பட்டது. அதோடு சேர்த்து காதலர்களை மிரட்டும் தொனியில் சில கருத்துகளும் அந்த புகைப்படத்தின் கீழ் எழுதப்பட்டன. அஹமதின் புகைப்படத்தை பகிர்ந்திருந்த ஒருவர் “இதுவரை ரகசியமாக நடந்த விஷயங்கள் எல்லாம் இப்போது வெளிப்படையாக நடக்கிறது, இவர்களது அட்டூழியம் தாங்கவில்லை, இனி பொது இடங்களில் அமர்ந்து கொண்டு முகம் சுழிக்கும் வகையில் காதல் செய்வார்கள்” என்று எழுதியிருந்தார். இன்னும் சில தகாத வார்த்தைகளால் அஹமதையும் , காதலர்களையும் வசைபாடினர்.